《过南阳》
清代·孙志祖

天低湖水阔，浩淼入空冥。帆影有时侧，风声不可听。

人家依浅岸，野艇狎浮萍。此地经过数，今疑到洞庭。

作者简介：（1736—1800）浙江仁和人，字诒榖，亦作颐谷，号约斋。乾隆三十一年进士，授刑部主事，升郎中，擢监察御史，辞官归里。读书必释其疑。作《家语疏證》以破王肃之伪，辑《风俗通》佚文，撰《后汉书补正》以蒐谢承之佚，又有《文选李注补正》、《文选理学权舆补》、《读书脞录》、《颐谷吟稿》。